Som det meste ellers i dette huset ble UKE-senderen raskt en tradisjon, unntatt i 1977 og 1979, da departementet ikke ga dispensasjon fra NRKs monopol på radiosendinger. UKE-senderen var heller ikke i drift i 2003 eller 2005. Under UKA-05 ble den ved et uhell ødelagt, men det er planer om å få en ny UKE-sender klar på FM-båndet til UKA-07, og på AM-båndet til UKA-09. Studentene hadde lange tradisjoner å bygge på da nærradiostasjoner ble tillatt i Norge i 1982, men først i 1984 søkte Studentersamfundet om konsesjon for nærradio.